Unelma Säleikkö
Unelman asema Uuno-fiktiossa > Unelman ja Uunon romanssin rakentuminen

Unelma Säleikkö on vuorineuvos Tuuran sihteeri. Hän on Tuura-yhtymän palveluksessa sihteerinä vuosina 1981–2004. Unelma on luonteeltaan ystävällinen, herkkä ja kiltti ihminen. Hän lupautuu jopa auttamaan Tuuraa tämän suunnitelmissa erottaa tyttärensä Elisabeth miehestään Uuno Turhapurosta. Autoverstaalle saapuessaan Unelma saa Uunon ihastumaan välittömästi, saaden lisäksi myös Hartikaisen ja Sörsselssönin päät pyörälle. Kolmikko yrittää kukin saada Unelman huomion tavalla tai toisella. Sörsselssönin ja Hartikaisen yritykset jäävät lähes täysin olemattomiin lopputuloksiin, mutta Uunon yritys onnistuu. Uuno kaappaa Unelman käsivarsilleen ja kertoo hänelle, ettei antaudu ensimmäisellä kerralla suudelmaan, mutta kuitenkaan hyvän (Unelman) ei koskaan tarvitse odottaa liian kauan. Samaan aikaan Unelma rakastuu Uunoon. Unelma ja Uuno lähtevät kahdestaan verstaalta ja päätyvät ravintolaan, jossa Unelma kosii Uunoa. Uuno ei kuitenkaan suostu kosintaan, koska appiukon perintö on vielä saamatta. Seuraavana vuonna Uunolle ja Unelmalle ollaan jo järjestämässä häitä, kun Elisabet on saanut Uunosta tarpeekseen. Pahaksi onneksi Uuno lyö päänsä törmäyksessä ja menettää muistinsa. Toivuttuaan Uuno rakastuu uudelleen Elisabethiin ja Unelma jää yksin. Uuno kuitenkin tuntee perinnöstä huolimatta suunnatonta vetoa Unelmaa kohtaan, joten pari pysyy lämpimissä ja läheisissä väleissä ja he tapailevat toisiaan salaa.
Menetettyään Uunon lopullisesti Unelma keskittyy työhönsä. Tuuran edetessä urallaan puolustusministeriksi, Unelma pestataan hetkeksi puolustusministerin sihteeriksi.
Kun Unelma kesällä 1984 työskentelee puolustusministeriössä, Uuno saapuu paikalle puolustusministeri Tuuran lähdettyä hallituksen kokoukseen. Hetken jutustelun ja Unelman vastaanottaman puhelun jälkeen Uuno ottaa puheeksi naisten ikääntymisen merkit ja Unelma pahastuu. Uuno korjaa nopeasti Unelman olevan poikkeus ja mainitsee kuinka Unelman "iätön kauneus, kultivoitu käytös, älykkyys ja tietysti tissit ovat vetäneet häntä aina aivan valtavasti puoleensa". Välittömästi tämän jälkeen Uuno polvistuu Unelman viereen kaapaten tämän kainaloonsa ja tunnustaen rakastavansa Unelmaa, kertoen vain "nykyisen vaimonsa kautta odoteltavissa olevan perinnön estävän häntä lankeamasta polvilleen Unelman jalkojen juureen, pussaamasta Unelman varpaita likomäriksi ja vannomasta rakkautta hänelle". Uuno vetää rakkaudentunnustuksesta nolostuneen Unelman lähemmäs itseään ja he ovat suudella toisiaan. Uuno kuitenkin kääntää kasvonsa poispäin keksittyään tavan jolla he voisivat olla yhteydessä toisiinsa päivittäin salaa, mutta kuitenkin julkisesti. Uuno ehdottaa, että he syventäisivät suhdettaan kirjeshakilla, joka Uunon mukaan toisi hänen ikävään armeijaelämäänsä tervetullutta vaihtelua. He sopivat, että yhteydenpito tapahtuu "siirtona päivässä, puolustusministeriön kuoressa", jonka jälkeen Uuno ottaa Unelmaa kädestä ja pari tarrautuu onnellisina kiinni toisiinsa, molempien ollessa tyytyväinen lopputulokseen.
Myöhemmin selviää, että romanssin syvenemisen ohella Uuno haluaa postia puolustusministeriön kuoressa korottaakseen nopeasti sotilasarvonsa poikkeuksellisesti alokkaasta majuriksi.